PolyAgent/wiki_georgian_en_parallel_20231101 huggingface dataset:
ამაიაკ ქობულოვი

ამაიაკ ქობულოვი
ამაიაკ ზაქარიას ძე ქობულოვი (დ. 1906, თბილისი, — გ. 10 თებერვალი, 1955, მოსკოვი) — საბჭოთა უსაფრთხოების სამსახურების მოხელე, გენერალ-ლეიტენანტი (1945). სტალინური რეპრესიების ერთ-ერთი აქტიური მონაწილის ბოგდან ქობულოვის უმცროსი ძმა; წარმოშობით თბილისელი სომეხი.
ბიოგრაფია
1921 წელს მსახურობდა წითელ არმიაში, შემდეგ მუშაობდა ბუხჰალტრად, მ. შ., „ბორჯომის“ ქარხანაში. 1929 წლიდან სხვადასხვა თანამდებობაზე მსახურობდა საქართველოს სსრ და ამიერკავკასიის სფსრ შინსახკომის სახელმწიფო პოლიტიკურ სამმართველოში. დაწინაურდა ლავრენტი ბერიას აღზევებასთან ერთად; ითვლებოდა ბერიას უახლოესი გარემოცვის წევრად. 1937-1938 წლებში, სხვადასხვა დროს, იყო შინსახკომის ახალციხის და გაგრის რაიონული განყოფილებების უფროსი, აფხაზეთის ასსრ შინსახკომის სამმართველოს უფროსი, აფხაზეთის ასსრ შინაგან საქმეთა სახალხო კომისრის მოვალეობის დროებით შემსრულებელი, 1938 წლის დეკემბრიდან — უკრაინის სსრ შინაგან საქმეთა სახალხო კომისრის I მოადგილე.
1939 წლის აგვისტოში ქობულოვი გაიგზავნა საბჭოთა საელჩოს რეზიდენტად ბერლინში. გერმანელებმა სწრაფად გაშიფრეს და აწვდიდნენ ცრუ ინფორმაციას — თითქოს გერმანიის ჯარების მობილიზება არ იყო საბჭოთა კავშირზე თავდასხმისთვის გამიზნული. ამან, თავის მხრივ, გამოიწვია საბჭოთა ლიდერების დეზინფორმირება. მიუხედავად ამისა, 1941 წელის ივლისში მოსკოვში დაბრუნებული ქობულოვი სახელმწიფო უშიშროების და შინაგან საქმეთა სახალხო კომისრად დანიშნეს უზბეკეთის სსრ-ში, სადაც 1945 წლის იანვრამდე იმსახურა. შემდეგ მნიშვნელოვანი თანამდებობები ეჭირა სსრკ-ის შინაგან საქმეთა სამინისტროში, მათ შორის, იყო გულაგის უფროსის I მოადგილე. ბერიას და ბოგდან ქობულოვის დაპატიმრების შემდეგ, 1953 წლის ივნისში ამაიაკ ქობულოვი (იმ დროს შსს-ის საკონტროლო ინსპექციის უფროსის მოადგილე იყო) დააპატიმრეს და 1954 წლის ოქტომბერში სიკვდილით დასჯა მიუსაჯეს. 1955 წელს პროკურატურამ უარი თქვა ქობულოვის შეწყალების წერილებზე. იმავე წელს დახვრიტეს. რეაბილიტირებული არ ყოფილა.
ლიტერატურა
Петров Н. В., Скоркин К. В. Кто руководил НКВД, 1934—1941 : справочник / Под ред. Н. Г. Охотина и А. Б. Рогинского. — М.: Звенья, 1999. — ISBN 5-7870-0032-3.
რესურსები ინტერნეტში
დაბადებული 1906
გარდაცვლილი 10 თებერვალი
გარდაცვლილი 1955
თბილისში დაბადებულები
საბჭოთა გენერლები
საქართველოს სომხები
მიხეილ დავითაშვილი (ჟურნალისტი)

მიხეილ დავითაშვილი (ჟურნალისტი)
მიხეილ დანიელის ძე დავითაშვილი (დ. 15 ივნისი, 1914, ქუთაისი, — გ. 5 სექტემბერი, 1991, თბილისი) — ქართველი პუბლიცისტი, მწერალი. საქართველოს დამსახურებული ჟურნალისტი (1965).
მონაწილეობდა მეორე მსოფლიო ომში. დაამთავრა თბილისის პედაგოგიური ინსტიტუტის რუსული ენისა და ლიტერატურის ფაკულტეტი (1953). მუშაობდა გაზეთ „ზარია ვოსტოკას“ სოფლის მეურნეობის განყოფილების გამგედ (1938–1960), გაზეთ „სოფლის ცხოვრების“ რედაქტორად (1960–1985), ჟურნალ „საქართველოს სოფლის მეურნეობის“ მთავარ რედაქტორად (1985-1988). 1960-იანი წლებიდან იყო საქართველოს ჟურნალისტთა კავშირის პრეზიდიუმის წევრი. გამოქვეყნებული აქვს წიგნები სოფლის მეურნეობის თემებზე, მათ შორის: „საქართველოს გზებსა და სოფლებში“, „რეპორტაჟი საქართველოდან“, „ოქროს თაროები“, „საქართველოს ცის ქვეშ“, „ჩაი ჩვენი ქართული“ (1967, საკავშირო ჟურნალისტთა კავშირის პრემია).დ-ის წიგნები თარგმნილია რუსულ, უკრაინულ და სლოვაკურ ენებზე. „კონსტანტინე ლესელიძის“ მიხედვით კი გადაღებულია დოკუმენტური ტელეფილმი. დავითაშვილის ინიციატივით თბილისში აშენდა „ჩაის სახლი“. მიღებული აქვს ჟურნალისტთა საერთაშორისო ფედერაციის ი. ფუჩიკის სახელობის მედალი (1984).
ბიბლიოგრაფია
ჩაი ჩვენი, ქართული (ავტორი). - თბილისი, საქ. კპ ცკ-ს გამ-ბა, 1966. - 155 გვ.
ძვირფასი მცენარე (ავტორი). - თბილისი, სახელგამი, 1955. - 38 გვ.
გენერალი ლესელიძე : ნარკვევი (ავტორი). - თბილისი, სახელგამი, 1950. - 102 გვ.
ლიტერატურა
საქართველოში მოღვაწე ებრაელები / გივი მეფისაშვილი, სამსონ იაკობაშვილი; რედაქტორი: თამაზ ხარაბაძე. [ქუთაისი]: გამომცემლობა "ქუთაისი", 1994.
რესურსები ინტერნეტში
დაბადებული 15 ივნისი
დაბადებული 1914
გარდაცვლილი 1991
გარდაცვლილი 5 სექტემბერი
ქართველი პუბლიცისტები
ქართველი მწერლები
ქართველები მეორე მსოფლიო ომში
ქართველი ებრაელები
ქუთაისში დაბადებულები
მ
Kamkhut

Kamkhut is a village in the Amasia Municipality in the Shirak Province of Armenia.
History
Armenians and Azeris once lived in the village, as well as Greeks, who even had a church, of which a half-ruined wall remains in the center of the village. In 1988-1989 Armenians from Akhalkalaki, Gyumri, Talin, Amasia and Nagorno-Karabakh settled in the village.
Demographics
The population of the village since 1886 is as follows:
References
Populated places in Shirak Province
ელიზაბეთ როდრიგესი

ელიზაბეთ როდრიგესი (დ. 27 დეკემბერი, 1980, ნიუ იორკი, აშშ) – ამერიკელი მსახიობი, რომელმაც სახელი Netflix-ის სერიალ „ახლა ნარინჯისფერია ყველაზე მოდურში“ შესრულებული ალეიდა დიასის როლით გაითქვა. იგი ასევე ცნობილია ფილმ „ლოგანში“ შესრულებული გაბრიელა ლოპესის როლით. იგი არის ტონისა და მსოფლიო თეატრის ჯილდოების მფლობელი.
ბავშვობა
ელიზაბეთ როდრიგესი დაიბადა 1980 წლის 27 დეკემბერს ნიუ იორკში, ამერიკის შეერთებულ შტატებში. იგი პუერტორიკოელი ემიგრანტების შვილია, თუმცა მანჰეტენზე აღიზარდა. მან ბრანდეის სკოლის დამთავრების შემდეგ უმაღლესი განათლება ბრონქსში, ლეჰმანის კოლეჯში მიიღო.
კარიერა
ჯერ კიდევ სწავლის პერიოდში, 1994 წელს იგი პირველად გამოჩნდა ტელე-ეკრანებზე ფილმ „ფრეშში“ შესრულებული კონსუელას როლით. მისმა შესრულებულმა პირველმა როლმა დიდი გამოხმაურება მოიპოვა, რაც შემდეგში დაეხმარა მუშაობა ტელევიზიაში დაეწყო. იგი აქ მონაწილეობდა ისეთ გადაცემებში, როგორებიცაა: „New York Undercover“, „New York News“, „Law&Order“ და „Oz“. 1998 წელს გაბის როლი შეასრულა ფილმში „სამოთხეში დაბრუნება“, რასაც 2001 წელს მოჰყვა ფილმ „ომის კანონებში“ შესრულებული ჯოანას როლი.
ელიზაბეთ როდრიგესი გამოჩნდა არაერთ სასცენო სპექტაკლში, სატელევიზიო შოუსა და ფილმში. ერთ-ერთ სპექტაკლში შესრულებული როლისათვის მან მიიღო ტონისა და მსოფლიო თეატრის ჯილდოები. ბროდვეიზე დადგმულ სპექტაკლში შესრულებულმა ედლი გუირგისის როლით მან მიიქცია რეჟისორების ყურადღება, რის გამოც იგი მალე დაამტკიცეს ფილმში „The Motherfucker with the Hat“, რამაც მას იმეჯენის ჯილდო მოაგებინა და განაპირობა მისი ფილმ „Tio Papi-ში“ როლზე დამტკიცება. 2008 წლიდან 2009 წლამდე იგი თამაშობდა კარლენ მორალესის როლს ABC-ის საპნის ოპერაში „ყველა ჩემი შვილი“. 2009 წელს ისაბელ ალვარესის როლი შეასრულა ფილმში „სამართალი და კანონი“.
2011 წლიდან მიიღო სტაბილური როლი NBC-ის პოლიციაზე გადაღებულ სერიალში „მთავარი ეჭვმიტანილი“, სადაც განასახიერებდა დეტექტივ კაროლინა რივერას.
2013 წელს იგი Netflix-ის სერიალ „ახლა ნარინჯისფერია ყველაზე მოდურში“ აიყვანეს პატიმარ ალეიდა დიასის როლზე, რომლის გადაღებებიც 2019 წელს დასრულდა. ამ როლმა მას განსაკუთრებული პოპულარობა და აღიარება მოუტანა. 2015 წელს, დანარჩენ მსახიობებთან ერთად მიიღო გილდიის ჯილდო. ამ სერიალის პარალელურად იგი 2015-2016 წლებში მონაწილეობდა სერიალში „მოსიარულე მამის შიში“, სადაც შეასრულა ასევე სახელგანთქმული ლიზა ორტისის როლი. 2017 წელს ითამაშა ფილმში „ლოგანი“, სადაც კიდევ ერთი ცნობილი, გაბრიელა ლოპესის როლი შეასრულა.
2019 წლიდან იგი მონაწილეობს სერიალში „უსირცხვილო“, სადაც ფაიე დონაჰიუს როლს ასრულებს.
რესურსები ინტერნეტში
სქოლიო
დაბადებული 27 დეკემბერი
დაბადებული 1980
ამერიკელი ქალი მსახიობები
XX საუკუნის ამერიკელი ქალი მსახიობები
გულგულის ყვავის საყდარი

გულგულის ყვავის საყდარი
გულგულას ყვავის საყდარი — არქიტექტურული ძეგლი სოფელ გულგულას ჩრდილო-დასავლეთით, მაწაწრის ხევის პირას. თარიღდება IX-X საუკუნეებით. ეკელსია დარბაზულია (10,25x6,25 მეტრი). ნაგებია რიყის ქვით, უწესრიგიდ. კუთხეებში, უმეტესად, მოზრდილი, მეტ-ნაკებად შერჩეული ქვებია გამოყენებული, რომელთა შორის, ალაგ-ალაგ შირიმის ტლანქად გათლილი ქვებიცაა ჩართული. კედლების ზედაპირი, როგორც შიგნიდან, ისე გარედანაც, გასწორებულია ბათქაშით, რომლის უმეტესი ნაწილიც ჩამოცვენილია.
1970-იანი წლების მეორე ნახევარში, სპეციალური სამეცნიერო-სარესტავრაციო საწარმო სახელოსნოს მიერ ჩატარებულა. ეკელსიის სარეაბილიტაციო სამუშაოები, ეკლესიის ინტერიერი და მიმდებარე ტერიტორია გაიწმინდა ღორღისა და ლამისგან. შემორჩენილი კედლების წყობასთან შეხამებით, აღდგა კამარის და კედლების დანგრეული ნაწილები. კედლებს გაუკეთდა თაროსებრი ლავგარდანი. ეკლესია გადაიხურა ღარისებრი კრამიტით.
ამჟამად ეკელსია დაზიანებულია: ალაგ-ალაგ აყრილია კრამიტი. ინტერიერი, დაახლოებით 1 მეტრის სიმაღლეზე, ამოვსებულია ნიაღვერების მიერ ჩამოტანილი ლამით, იგივე სიმაღლის ქვა-ღორღის ფენითაა დაფარული გარეთა კედლები და მიმდებარე ტერიტორია.
ეკლესიას სამი შესასველი აქვს. მათ შორის ერთი სამხრეთ კედლის დასავლეთ ნაწილშია გაჭრილი, მეორე -ჩრდილოეთ კედლის აღმოსავლეთ ნაწილში, მესამე კი დასავლეთ კედლის ღერძზე. სამივე კარი შიგნიდან თაღოვანია, ხოლო გარედან სწორკუთხა, გადახურულია ბრტყელი ლოდით.
აღმოსავლეთით ნახევარწრიული აფსიდია, რომელიც ეკლესიის გადარჩენილი ნაწილისგან ორ საფეხურიანი მხრებით და მათზე დაყრდნობილი ორსაფეხურიანივე ნახევარწრიული მოხაზულობის თაღითაა გამოყოფილი. მსგავსი ფორმისაა კამარაც. აფსიდის ცენტრში მაღალი, თაღვანი სარკმელია გაჭრილი, რომლის ორივე მხარეს თითო, სწორკუთხა ნიშაა. ერთი სარკმელი დასავლეთის კედელშიცაა, ორი კი სამხრეთით. სარკმლები გარედან და შიგნიდან სწორკუთხაა.
დარბაზის გრძივი კედლები დანაწევრებულია თითო, ორსაფეხურიანი ჰილასტრით და მის გვერდებზე არსებული, ნახევარწრიულთავიანი, კედლის თითო თაღით, რომლებიც ჰილასტრის გვერდით საფეხურებს ეყრდნოაბა. სჰილასტრის წინა საფეხურზე კი, ცილინდრული კამრის საბჯენი თაღია გადაყვანილი. თითო ჰილასტრი გრძივი კედლების დასავლეთ კიდეშიცაა. მათ დასავლეთ კედლის მიმდებარე თაღი ეყრდნობა.
ეკელსიის ფასადები მოკლებულია ყოველგვარ მორთულობას. სამხრეთ ფასადზე, შესასვლელია გადახურვიდან ოციოდე სანტიმეტრით ზევით, წყობიდან გამოშვერილი თხელი ქვების რიგით შექმნილია თარო, რომელიც კედლის კიდეებთან ახლოს წყდება. ანალოგიური თაროა მოწყობილი ჩრდილოეთ ფასადის აღმოსავლეთ ნახევარშიც. თაროები მინაშენის კამრის დასაყრდნობლად იყო გათვალისწინებული, რომელიც ეკლესიას სამხრეთიდან (მთეალ სიგრძეზე) და ჩრდილოეთიდან ეკვროდა. ამჟამად მინაშენის არავითარი კვალი არ ჩანს, რის გამოც მათი არსებობის შესახებ დაბეჯითებით რაიმეს თქმა ძნელია. არ არის გამორიცხული, რომ მათი აგება ეკლესიის მშენებლობის დროსვე იქნა უარყოფილი. ეკლესიის სახურავი ორფერდაა, გადახურულია ქართული ღარისებრი კრამიტით.
ლიტერატურა
თელავის მუნიციპალიტეტის ტაძრები
ყველა ძაღლი სამოთხეში მიდის

ყველა ძაღლი სამოთხეში მიდის — რეჟისორ დონ ბლუთის 1989 წლის ანიმაციური ფილმი. ფილმი გამოუშვა კომპანიამ Sullivan Bluth Studios.
სიუჟეტის მიხედვით, ძაღლი ჩარლი ბრუნდება სამოთხიდან და გადაარჩენს გოგონა ანა-მერის, რომელსაც, თავის მხრივ, ემუქრება საშიშროება კარფეისისგან — ჩარლის მკვლელისგან.
რესურსები ინტერნეტში
ამერიკული ანიმაციური ფილმები
1989 წლის ანიმაციური ფილმები
ბულბოჩი

ბულბოჩი — სოფელი მოლდოვაში, სოროკის რაიონში. მდებარეობს ზღვის დონიდან 118 მეტრზე. 2004 წლის მონაცემებით, მოსახლეობა 1 959 ადამიანს შეადგენდა.
იხილეთ აგრეთვე
მოლდოვის ადმინისტრაციული დაყოფა
სოროკის რაიონი
რესურსები ინტერნეტში
მოლდოვის მოსახლეობის 2004 წლის აღწერის მონაცემები
სოროკის რაიონის სოფლები
ერზურუმი

ერზურუმი, თეოდოსიოპოლი (ძვ. ქართულ წყაროებში კარნუ-ქალაქი — კარინი) — ქალაქი თურქეთის ჩრდილო-აღმოსავლეთში, ერზურუმის პროვინციის ადმინისტრაციული ცენტრი. ქალაქის მოსახლეობა 2000 წელს 361,235 კაცი. ერზურუმი მდებარეობს მაღალ ფერდობზე ზღვის დონიდან 1700 მეტრზე. მოსახლეობის უდიდეს ნაწილს ქურთები შეადგენენ.
ლიტერატურა
რესურსები ინტერნეტში
Chamber of Commerce
Erzurum
2011 winter universiade
Atatürk Üniversitesi
Pictures of this city
Bilkent Üniversitesi Erzurum Yerleşkesi
Erzurum City Map and Search
სქოლიო
თურქეთის ქალაქები
პეტი-დარე

პეტი-დარე — მთა მონბლანის მასივში, შვეიცარიაში. მდებარეობს სოფელ ლა-ფულის ჩრდილოეთით, ვალეს კანტონში. აღმართულია გრან-დარეს დასავლეთით, სალინის მყინვარის სამხრეთით მდებარე ქედზე.
რესურსები ინტერნეტში
Petit Darray on Hikr
ალპები
შვეიცარიის მთები
ჯუმა მეჩეთი (ილისუ)

ჯუმა მეჩეთი (ილისუ)
ჯუმა მეჩეთი, რომელიც ასევე ცნობილია, როგორც „ულუ მეჩეთი“ — საპარასკევო მეჩეთია, რომელიც განლაგებულ; ია ილისუს დასახლებაში აზერბაიჯანის კახის რაიონში. აშენებულია XVIII საუკუნეში . აზერბაიჯანის მინისტრთა კაბინეტის ისტორიული და კულტურული ძეგლების შესახებ განკარგულების თანახმად, იგი არის ეროვნული მნიშვნელობის არქიტექტურული ძეგლი. მეჩეთი განლეგებულია ილისუს ცენტრში - მთავარ მოედანზე და მას გააჩნია დიდი მნიშვნელობა ქალაქდაგეგმარებისათვის. მეჩეთის არქიტექტურულ - სივრცული სტრუქტურა განპირობებულია ადგილობრივი კლიმატით, მასალებით და მშენებლობის ხერხებით. მეჩეთი წარმპოადგენს მოგრძო მართკუთხედს 13 × 26 მმ. მთავარი კომპოზიციური ღერძით ცრდილოეთი - სამხრეთი.
სქოლიო
რესურსები ინტერნეტში
აზერბაიჯანის მეჩეთები
აზერბაიჯანის ღირსშესანიშნაობები
Seven Lives, Many Faces

Seven Lives, Many Faces — მუსიკალურ პროექტ ენიგმას მეშვიდე სტუდიური ალბომი. იგი გამოვიდა 2008 წელს. გამოცემამდე, 12 სექტემბერს, გახდა შესაძლებელი მისი მოსმენა ენიგმას ოფიციალური MySpace გვერდიდან. 2 დღის მანძილზე იგი 400.000 ადამიანმა მოისმინა. ამიტომ, 22 სექტემბრამდე მისი მოსმენა კვლავ შესაძლებელი იყო ტელეკომპანიების MTV და VH1 ვებ-გვერდებზე.
Seven Lives, Many Faces ასევე გამოიცა DVD ფორმატში, 5.1 ჟღერადობით, ისევე როგორც წინა დისკი, A Posteriori.
სიმღერების სია
დამატებითი დისკი
სერტიფიცირებები
სქოლიო
ენიგმას ალბომები
2008 წლის ალბომები
Virgin Records-ის ალბომები
Kavango West

Kavango West is one of the fourteen regions of Namibia. Its capital and only self-governed settlement is Nkurenkuru, its governor is Sirkka Ausiku. The Region was created in 2013 when the Kavango Region was split into Kavango East and Kavango West. In the north, Kavango West borders the Cuando Cubango Province of Angola. Domestically, it borders the following regions:
Kavango East – east
Otjozondjupa – south
Oshikoto – west
Ohangwena – northwest
Because of its rather high rainfall compared to most other parts of Namibia and its location on the Kavango River after which it was named, this region has agricultural potential for the cultivation of a variety of crops, as well as for organised forestry and agro-forestry, which stimulates furniture making and related industries. Kavango West and its sister region Kavango East are nevertheless the poorest regions in Namibia.
Politics
The Fourth Delimitation Commission of Namibia, responsible for recommending on the country's administrative divisions suggested in August 2013 to split the Kavango Region into two. The president Hifikepunye Pohamba enacted the recommendations. As a result, the new Regions of Kavango East and Kavango West have been created. As of 2020, Kavango West had 23,804 registered voters.
Administrative division
The region is subdivided into eight electoral constituencies:
Kapako
Mankumpi
Mpungu
Musese
Ncamangoro
Ncuncuni
Nkurenkuru
Tondoro
In the 2015 regional elections SWAPO won in all eight constituencies. SWAPO also won all constituencies in the 2020 regional election, all of them by a landslide, and with overall more than 90% of the votes.
Governors
The first Governor of Kavango West was Samuel Mbambo, former Governor of the Kavango Region and sitting Governor of Kavango East. On 27 April 2014 Sirkka Ausiku, formerly Permanent Secretary of the Ministry of Regional and Local Government, Housing and Rural Development, was appointed. He kept his position in 2015 in president Hage Geingob new government.
Health services
Kavango East and West Regional Health Directorate has the following facilities. Hospitals = 1. Health Centers = 2. Primary Health Care Clinics = 26.
Population
The region is characterised by an extremely uneven population distribution. The interior is very sparsely inhabited, while the northernmost strip, especially along the Kavango River, has a high population concentration.
Data and Statistics
Capital:Nkurenkuru
Governor:Sirkka Ausiku
Land area, sq. km:23,166 (2011)
Population, persons:86,529 (2011)
Population density, people/sq. km:3.9 (2016)
Household average size, persons:6.3 (2011)
Life expectancy at birth, Male, years:47 (2011)
Life expectancy at birth, Female, years:56 (2011)
Literacy rate, 15+ years, %:77 (2011)
Population in labour force, %:No data
Main source of income: farming, %:60 (2011)
Severely Poor, %:No data
Poverty Inequality:No data
Households using Electricity for Lighting, %:No data
Households using Wood for Cooking, %:No data
Households using Wood for Heating, %:No data
References
External links
Regions of Namibia
States and territories established in 2013
2013 establishments in Namibia
დარლინგტონია

დარლინგტონია — მწერიჭამია მცენარე სარაცენიასებრთა ოჯახისა. აქვს ყვითელი ყვავილები და კოლოფი მაყოფი. როზეტისებურად შეკრებილი ფოთლები, რომელთა სიგრძე 1 მ აღწევს, მწერების დასაჭერ ხაფანგებადაა გარდაქმნილი. ფოთლის შიგნითა ზედაპირზე ჯირკვლებია, რომლებიც ნექტარს გამოყოფენ.
ფოთლის კედლები დაფარულია ბუსუსებით, რაც მწერს ხაფანგიდან ამოსვლის საშუალებას უსპობს. მწერი იღუპება ფოთლიდან გამოყოფილ სითზეში, შემდეგ კი იხრწნება ბაქტერიების მოქმედებით.
დარლინგტონია გავრცელებულია ჩრდილოეთ კალიფორნიიდან სამხრეთ ორეგონამდე. ხარობს ჭაობიან ნიადაგებზე.
ლიტერატურა
სარაცენიასებრნი
მწერიჭამია მცენარეები
ხორეზმის სახალხო საბჭოთა რესპუბლიკა

ხორეზმის სახალხო საბჭოთა რესპუბლიკა, ხორეზმის სსრ ან ხსსრ — საბჭოთა რესპუბლიკა შუა აზიაში 1920-1924 წლებში. დედაქალაქი — ქალაქი ხივა.
ისტორია
შეიქმნა 1920 წლის თებერვალში ხივის სახანოში ანტიფეოდალური და ანტიიმპერიალისტური სახალხო რევოლუციის გამარჯვების შემდეგ, წითელი არმიის მხარდაჭერით. ეკავა ყოფილი ხივის სახანოს ტერიტორია. 1923 წლის 20 ოქტომბერს გარდაიქმნა ხორეზმის საბჭოთა სოციალისტურ რესპუბლიკად. 1924-1925 წლებში, შუა აზიის საბჭოთა რესპუბლიკების ეროვნული სახელმწიფოებრივი გამიჯვნის დროს, ხსსრ გაუქმდა.
ლიტერატურა
უზბეკეთის ისტორია
საბჭოთა კავშირის ისტორია
სსრკ-ის რესპუბლიკები
ხოსე სანხურხო

ხოსე სანხურხო (დ. 28 მარტი, 1872, ნავარა, ესპანეთი – გ. 20 ივლისი, 1936, ეშტორილი, პორტუგალია) — ესპანელი სამხედრო, გენერალი და ესპანეთის ფაშისტური პარტიის ერთ-ერთი ლიდერი, რესპუბლიკელთა წინააღმდეგ ამბოხების ერთ-ერთი ორგანიზატორი.
თავდაპირველად ამბოხებას სწორედ ის ხელმძღვანელობდა, თუმცა 20 ივლისს პორტუგალიიდან ესპანეთში მიმავალი სანხურხო საავიაციო კატასტროფაში დაიღუპა. ამბოხების წინამძღოლობა კი ფრანსისკო ფრანკოს ხელში გადავიდა.
რესურსები ინტერნეტში
José Sanjurjo .
ესპანელი პოლიტიკოსები
ესპანელი გენერლები
დაბადებული 1872
გარდაცვლილი 1936
Formica atra

Formica atra — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Formica-ს გვარიდან. მიეკუთვნება Formicinae-ს ქვეოჯახს..
სქოლიო
ჭიანჭველები
ოლექსიივკა (ჰენიჩესკის რაიონი)

ოლექსიივკა (ჰენიჩესკის რაიონი)
ოლექსიივკა — სოფელი უკრაინაში. მდებარეობს ხერსონის ოლქის ჰენიჩესკის რაიონში. 2013 წელს სოფლის მოსახლეობა 1046 კაცს შეადგენდა.
რესურსები ინტერნეტში
სოფლის ამინდი
ჰენიჩესკის რაიონის სოფლები
ლოქორა

ლოქორა, ლოფორთქინა — ხმელეთის მუცელფეხიანი ფილტვიანი მოლუსკები. გარეგანი ნიჟარა არა აქვთ (მანტიაში არის რუდიმენტი კიროვანი ფირფიტის ან მარცვლების სახით). მათი სხეული ჭიისმაგვარი ან ცილინდრულია. მრავალი ლოქორა მინდვრის, ბოსტნის კულტურების, თამბაქოსა სხვების მავნებელია.
ლიტერატურა
მუცელფეხიანები
Simon & Garfunkel-ის დისკოგრაფია

Simon & Garfunkel-ის დისკოგრაფია
ეს არის Simon & Garfunkel-ის ოფიციალური დისკოგრაფია. 1964 წლიდან მოყოლებული, მათ ჩაწერეს ხუთი სტუდიური და რამდენიმე საკონცერტო ალბომი.
ალბომები
სტუდიური ალბომები
რესურსები ინტერნეტში
დისკოგრაფიები
Simon & Garfunkel
Eparchy of Batumi and Lazeti

Eparchy of Batumi and Lazeti
The Eparchy of Batumi and Lazeti is an eparchy (diocese) of the Georgian Orthodox Church with its seat in Batumi, Georgia. It has jurisdiction over Municipalities of Kobuleti, Khelvachauri, city of Batumi in Georgia and historical region of Lazeti (Lazistan), currently part of Turkey.
Heads
See also
Georgian Orthodox Church in Turkey
References
External links
ბათუმისა და ლაზეთის ეპარქია
Religious sees of the Georgian Orthodox Church
Georgian Orthodox Church in Turkey
Dioceses established in the 20th century
Eastern Orthodox dioceses in Turkey
ტომისლავ ნიკოლიჩი

ტომისლავ ნიკოლიჩი (15 თებერვალი, 1952, კრაგუევაცი) — სერბი პოლიტიკოსი. სერბეთის პრეზიდენტი 2012-2017 წწ.
2012 წლის მაისის სერბეთის საპრეზიდენტო არჩევნების მეორე ტურის შედეგად გახდა სერბეთის პრეზიდენტი.
პოლიტიკა
ნიკოლიჩი აფხაზეთისა და სამხრეთ ოსეთის დამოუკიდებლობის მომხრეა.
რესურსები ინტერნეტში
ნიკოლიჩის ბიოგრაფია
სქოლიო
სერბი პოლიტიკოსები
დაბადებული 1952
სერბეთის პრეზიდენტები
რიშანი (მარანიანი)

რიშანი (მარანიანი)
რიშანი — მუნიციპალიტეტი ბრაზილიაში, მარანიანის შტატში; მდებარეობს ზღვის დონიდან 383 მეტრზე. მიეკუთვნება მარანიანის შტატის სამხრეთ მეზორეგიონს. შედის ეკონომიკურ-სტატისტიკურ მიკრორეგიონ ჟერაის-დი-ბალსასის შემადგენლობაში.
2010 წლის მონაცემებით, მოსახლეობა 20 209 ადამიანს შეადგენდა, მოსახლეობის სიმჭიდროვე 3.17 კმ²-ზე. ფართობი 6 373 კმ²-ია.
იხილეთ აგრეთვე
მარანიანი
ბრაზილიის შტატები
რესურსები ინტერნეტში
Scheda del comune dall'IBGE - Censimento 2010
Ranking decrescente do IDH-M dos municípios do Brasil
მარანიანის შტატის მუნიციპალიტეტები
Claviger montandoni

Claviger montandoni — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Claviger-ის გვარიდან.
სქოლიო
ჭიანჭველები
ილმენის მთები

ილმენის მთები, ილმენის ქედი, ილმენები — ქედი სამხრეთ ურალში, რუსეთში, ჩელიაბინსკის ოლქში. სიგრძე 50 კმ-ზე მეტი, სიმაღლე 753 მეტრამდე (მთა ილმენთაუ). წარმოადგენს ჩრდილოეთიდან სამხრეთის მიმართულებით ხაზოვნად გადაჭიმულ, ძველი ბლოკის ძლიერ დისლოცირებულ შვერილს, რომელსაც დაბალმთიანი რელიეფი ახასიათებს. აგებულია გრანიტებით, გნაისებით, რთული და მრავალფეროვანი შემადგენლობის (ილმენიტი, აპატიტი, გრანატი, ტოპაზი და სხვ.) პეგმატიტური ძარღვებით. რთულმა გეოლოგიურმა აგებულებამ და ფორმირების ხანგრძლივმა ისტორიამ ილმენის მთებში განაპირობა მრავალფეროვანი ქანების უნიკალური კომპლექსისა და მასთან დაკავშირებული მინერალების გაჩენა. მთებმა მნიშვნელოვანი როლი ითამაშა რუსული გეოლოგიის ისტორიაში: XVIII საუკუნეში აქ აღმოჩინეს და შეისწავლენ ქანების ახალი სახეობები — მიასკიტები, ხოლო პეგმატიტურ ძარღვებში ნაპოვნია დაახლოებით 250 მინერალი (მათ შორი 11 — მსოფლიოში პირველად). ილმენის მთებს იკვლევდნენ რუსი მეცნიერები: დ. ბელიანკინი, ვ. ვერნადსკი, ა. ზავარიცკი, ა. ფერსმანი და სხვ. ბევრი ლამაზი ტბაა. კალთები შემოსილია ფიჭვისა და არყის ტყეებით, ხეობებში მდელოები და ჭაობებია. აღმოსავლეთ კალთაზე შექმნილია ილმენის ნაკრძალი.
სქოლიო
რუსეთის ქედები
ურალის მთები
ლიეტუვის კონსტიტუცია

ლიეტუვის კონსტიტუცია — ლიეტუვის რესპუბლიკის ძირითადი კანონი. მოქმედი კონსტიტუცია მიღებულია საერთო სახალხო რეფერენდუმზე 1992 წლის 25 ოქტომბერს.
მოქმედი კონსტიტუცია
კონსტიტუცია შედგება 4 თავის, 154 მუხლისა და დასკვნითი ნაწილისაგან. კონსტიტუცია აწესრიგებს ლიეტუვის რესპუბლიკის სახელმწიფო მოწყობის საკითხებს.
ისტორია
ლიეტუვაში XX საუკუნის განმავლობაში მოქმედებდა რამდენიმე დროებითი თუ მუდმივი კონსტიტუცია:
2 ნოემბერი 1918 - სახელმწიფო საბჭოს პრეზიდიუმმა მიიღო დროებითი კონსტიტუცია, რომლის მიხედვით საკანონმდებლო ხელისუფლება გადავიდა სახელმწიფო საბჭოს ხელში, ხოლო აღმასრულებელი - პრეზიდიუმის ხელში.
1919 - დროებითი კონსტიტუცია.
10 ივნისი 1920 - დამფუძნებელმა სეიმმა მიიღო დროებითი კონსტიტუცია.
1 აგვისტო 1922 - მიირეს პირველი მუდმივი კონსტიტუცია, რომლის მიხედვით სკანონმდებლო ხელისუფლების ორგანოდ აღიარებულ იქნა სეიმი, აღმასრულებელი ხელისუფლება გადაეცა - პრეზიდენტსა და მთავრობას, სეიმისა და პრეზიდენტის უფლებამოსილების ვადა განისაზღვრა 3 წლის ვადით.
15 მაისი 1928 - მიიღეს მეორე მუდმივი კონსტიტუცია, რომელმაც იურიდიულად გააფორმა 1926 მომხდარი გადატრიალების შემდეგ შექმნილი ავტორიტარული რეჟიმი.
12 მაისი 1938 - მიიღეს მესამე კონსტიტუცია.
25 აგვისტო 1940 - მიიღეს ლიტვის სსრ-ს "სტალინური" კონსტიტუცია.
1990 წლის 11 მარტამდე ლიეტუვაში მოქმედებდა სსრკ-ს 1977 წლისა და ლიტვის სსრ-ს 1978 წლის კონსტიტუციები. ლიტვის სსრ-ს უმაღლესმა საბჭომ 1990 წლის 11 მარტს მიიღო კანონი საბჭოთა კონსტიტუციის შეჩერებისა და 1938 წლის კონსტიტუციის აღდგენის შესახებ.
რესურსები ინტერნეტში
ლიეტუვის რესპუბლიკის კონსტიტუცია
Constitution of the Republic of Lithuania
Lietuvos Respublikos Konstitucija
ლიეტუვის ისტორია
ლიეტუვის პოლიტიკა
ხოშა-ოთარ დადიშქელიანი

ხოშა-ოთარ დადიშქელიანი, დიდი ოთარი, კარგი ოთარი (გ. დაახლ. 1750) — სვანი მთავარი. XIX საუკუნის დადიშქელიანები თავს ხოშა-ოთარის შთამომავლებად თვლიდნენ.
გადმოცემით, ოთარი უშგულელების მიერ მოკლული ფუთა დადიშქელიანის შთამომავლი იყო. ჰყავდა ძმები — სორთმანი და დუდაუ, რომელთა შთამომავლობა განუწყვეტელ კლანურ კონფლიქტებში ამოწყდა. გადარჩა მხოლოდ ოთარის შტო („ოთარშა“). 1857 წელს კავკასიის არმიის მთავარ შტაბში შედგენილი გენეალოგიური ნუსხის მიხედვით ოთარს ჰყავდა შვილები — როსტომ-ხანი და თენგიზი, შემდგომდროინდელი დადიშქელიანების წინაპრები. ოთარი იხსენიება ასევე სვანურ ფოლკლორში.
ლიტერატურა
გაბლიანი ე., ძველი და ახალი სვანეთი, ტფ., 1925, – გვ. 66-67;
Думин С. В., Чиковани Ю. К. Дворянские роды Российской империи. Том 4. Князья Царства Грузинского / Под ред. С. В. Думина. – М.: Линкоминвест, 1998. – გვ. 87.
ხოშა-ოთარ
გარდაცვლილი 1750